સામાન્ય રીતે બ્યુટી-પાર્લરમાં જઈએ એટલે એવી માનસિકતા સાથે જ જઈએ કે ત્યાં માત્ર કૃત્રિમ પ્રોડક્ટ્સનો જ ઉપયોગ થાય છે, પરંતુ બ્યુટી-કૉસ્મેટોલૉજિસ્ટ સપના છેડા ઘીને પોતાની ટ્રીટમેન્ટમાં ઉપયોગમાં લેવાની વાત કરી રહ્યાં છે. તેઓ કહે છે, ‘ઘીને હેર અને સ્કિન-કૅરના ઉપયોગમાં લઈ શકાય છે. ઘીને ઉત્તમ મૉઇસ્ચરાઇઝર તરીકે ગણાવી શકાય. ઘી હેર, સ્કિન અને નેઇલની સંભાળમાં ઉપયોગી છે. નેઇલ-એક્સટેન્શન પછી એટલે કે નકલી નખ લગાવ્યા બાદ જ્યારે નખ મૂળ સ્વરૂપમાં આવી જાય ત્યારે નખની સ્થિતિ બહુ જ નાજુક થઈ ગઈ હોય છે. તેથી નખને રિપેર કરવા માટે એના પર દરરોજ ઘીથી મસાજ કરવાથી નખ પુન:જીવિત થાય છે. નખને મજબૂત કરવા માટે ઘીથી બેસ્ટ ક્રીમ કોઈ હોઈ જ ન શકે. ડ્રાય અને ડૅમેજ્ડ સ્કિન, અન્ડર આઇ અને સંવેદનશીલ સ્કિન માટે ઘી બહુ જ ફાયદાકારક છે.’